Diari Oficial de la Generalitat Valenciana


Sumari del DOGV 9459, del 28-10-2022 (2022/9427)

RESOLUCIÓ de 10 d'octubre de 2022, del director general de Qualitat i Educació Ambiental, per la qual s'ordena la publicació de la Resolució de 27 de juny 2013, de la Direcció General d'Avaluació Ambiental i Territorial, per la qual es formula la resolució complementària de declaració d'impacte ambiental del projecte de declaració d'interés comunitari per a instal·lació fotovoltaica de 40 MW. Expedient 349/2008/AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9427


Data del document
:   10-10-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 10 d'octubre de 2022, del director general de Qualitat i Educació Ambiental, per la qual s'ordena la publicació de la Resolució de 27 de juny 2013, de la Direcció General d'Avaluació Ambiental i Territorial, per la qual es formula la resolució complementària de declaració d'impacte ambiental del projecte de declaració d'interés comunitari per a instal·lació fotovoltaica de 40 MW. Expedient 349/2008/AIA. [2022/9427]  
En data 27 de juny de 2013, es va dictar la resolució de la Direcció General d'Avaluació Ambiental i Territorial, per la qual es va formular una resolució complementària de declaració d'impacte ambiental del projecte de declaració d'interés comunitari per a instal·lació fotovoltaica de 40 MW. De conformitat amb el que preveu l'article 28 del Decret 162/1990, de 15 d'octubre, i tal com es recull en el resolc tercer, havia de ser publicada en el diari oficial, sense que conste fins hui l'efectiva publicació d'aquesta.  
En compliment de la normativa en matèria d'avaluació d'impacte ambiental i als efectes previstos en la disposició transitòria primera de la Llei 21/2013, de 9 de desembre, d'avaluació ambiental, s'ordena publicar en el Diari Oficial de la Generalitat Valenciana l'esmentada resolució, el text de la qual s'inclou a continuació:  
  
«Resolució complementària de 27 de juny 2013, de declaració d'impacte ambiental  
Expedient: 349/08-AIA.  
Títol: Declaració d'interés comunitari per a instal·lació fotovoltaica de 40 MW.  
Promotor: Solcón Terrenos 2006, SL.  
Autoritat substantiva: Conselleria d'Economia, Indústria, Turisme i Ocupació (ATREGI/2012/5/46).  
Localització: Polígon 7, parcel·les 33, 35 a 71; polígon 8, parcel·les 74 a 76, 80, 81, 94, 95, 98, 101 a 119, 124, 126, 184-a, 185-a, b, 187, 189, 190, 191, 195, 197 a 208, 213, 215 a 220, 222, 238 a 250, 281 a 287, 292 a 303, 305, 307, 335, 340 a 343, 348, 350, 354, del terme municipal de Bolbaite (València).  
Resultant que en data 20 de maig de 2009, la directora general de Gestió del Medi Natural va dictar declaració d'impacte ambiental (d'ara en avant DIA) favorable condicionada al compliment d'una sèrie de condicionants per a la instal·lació fotovoltaica al terme municipal de Bolbaite (València), promogut per l'Ajuntament de Bolbaite (exp. 349/08-AIA). En la DIA es va incloure l'avaluació ambiental de la línia elèctrica que subministraria energia elèctrica a la instal·lació. Les característiques bàsiques del projecte inicial, recollides en la DIA, són:  
El parc solar ocuparà una superfície de 932.665 m², amb una potència nominal de 40 MWn. En aquesta superfície se situaran 6.800 estructures agrupades en grups de 17, les quals abasten un total de 183.600 panells solars (cada estructura està composta per 27 panells). No s'especifica la superfície ocupada pels diferents elements de la instal·lació. Es disposarà de 400 inversors en la instal·lació.  
Les estructures sobre les quals es col·locaran els panells fotovoltaics seran estructures fixes, per a instal·lació directa sobre el terreny. Es preveu la construcció d'una subestació elèctrica transformadora localitzada en l'àmbit d'actuació de la instal·lació. D'aquesta subestació partirà una línia aèria d'alta tensió a 132 kV que entroncarà amb una altra línia de 132 kV, localitzada en «las Eras» de Chella (València), municipi que limita pel sud amb Bolbaite.  
La línia elèctrica serà aèria i estarà constituïda per 14 suports, amb una altura aproximada de 22 m. No serà necessària l'execució de nous camins, ja que es pot accedir a tots els llocs on es localitzen els suports, tal com es troba el terreny actualment, ja que la majoria se situen en sòl agrícola. No serà necessari realitzar moviment de terres. Es proposa una distància mínima entre conductors de 4,4 m.  
  
L'actuació respectarà els camins existents en l'àmbit d'estudi.  
Es procedirà al tancat perimetral de les parcel·les que forme part del parc solar, el qual donarà accés a aquest des dels camins existents. El tancat del parc no impedirà el trànsit pels camins pròxims existents, el qual s'executarà amb malla metàl·lica de color verd, amb la finalitat d'integrar-se en el medi.  
Al final de la vida útil de la instal·lació, es procedirà a replantar les parcel·les agrícoles amb espècies d'Olea europeae; en la resta de superfície es deixarà créixer la vegetació natural de manera espontània. Després del desmantellament, els residus que per la seua naturalesa ho necessiten, seran gestionats per gestor autoritzat.  
L'actuació es projecta a més de 3 km del nucli urbà de Bolbaite (València).  
Resultant que en data 24 de juny de 2013, el Servei Territorial d'Energia de València remet una documentació modificativa del projecte original, així com el certificat d'informació pública del projecte modificat, en què sol·licita l'emissió de la DIA complementària, en la qual es valoren les modificacions proposades al projecte original. S'hi inclou els documents següents:  
- Certificat d'informació al públic mitjançant anunci en el DOGV de 17 de maig de 2013, sense la presentació d'al·legacions.  
- Informe favorable de l'Ajuntament de Chella, de data 23 de maig de 2013.  
- Informe favorable de l'Ajuntament de Bolbaite, de data 24 de maig de 2013.  
- Informe del Servei Territorial de Medi Ambient, de data 4 de juny de 2013, en el qual s'indica que el projecte no presenta afecció a la canyada reial d'Almansa, en deixar l'espai lliure de la seua amplària legal de classificació, i que la infraestructura elèctrica subterrània compta amb la pertinent autorització, d'acord amb la instrucció de 13 de gener de 2012, de la Direcció General del Medi Natural, sobre camins ramaders, i segons el que disposa l'article 14 de la Llei 3/1995, de 23 de març, de vies pecuàries.  
- Publicació en el DOGV núm. 6995, de data 3 d'abril de 2013, de la informació pública de concessió demanial en vies pecuàries, en relació a la canyada reial d'Almansa i assagador de las Balsillas, al terme municipal de Bolbaite, i peticionari Solcon Terrenos 2006, SL, línia elèctrica subterrània (20 kV) des de central fotovoltaica fins a la subestació de Chella.  
- Resolució de la Secció Forestal de la Conselleria d'Infraestructures Territori i Medi Ambient (vies pecuàries), de 21 de gener de 2013, per la qual s'autoritza la realització de les obres necessàries per a la instal·lació de la línia elèctrica subterrània, d'acord amb el projecte tècnic presentat, i afectant per solapament la canyada reial d'Almansa i creuament de l'assagador de los Bolsillos.  
Resultant que les modificacions proposades per a la instal·lació es basen en la modificació del traçat de la línia elèctrica d'evacuació, que en el projecte inicial es proposava aèria, i que es projecta actualment com a línia subterrània a través de camí en tot el seu recorregut, fins a la subestació de Chella, de nova construcció. Les característiques bàsiques de la modificació del projecte són:  
- L'evacuació de l'energia elèctrica generada es proposa a través de línia subterrània (4 línies x 20 kV) des de la instal·lació fotovoltaica fins a una nova subestació de connexió al llarg de diversos camins de titularitat pública dels municipis de Bolbaite i Chella (València). Els camins afectats són a Bolbaite: camí d'Almansa, vereda reial d'Almansa i carretera vella; i a Chella: camí del Carril i camins agrícoles del polígon 11, parcel·la 9.004, del polígon 6 parcel·les 9.009 i 9.005.  
  
- Connexió i evacuació. En la línia Tous-Moixent de 132 kV corresponent a l'eix Juan de Urrutia-Alcoi, en una subestació (de dimensions aproximades de 67,5 x 71,7 m), de connexió a 132 kV (denominada «Subestació Chella»), controlada amb esquema equivalent a SBP evolucionable a DB, dotada de tres posicions de 132 kV i un seccionador en la partició de barres, amb espai físic suficient perquè puga evolucionar a una configuració amb posició de 132 kV i dos transformadors de 132/20 kV 40 MWA, i els seus corresponents sistemes de 20 kV. Tot això connectat a una línia de doble circuit de 132 kV, des del punt d'entroncament en la línia Tous-Moixent fins a la subestació de Chella. Serà necessari la col·locació d'un suport davall de la línia Juan de Urrutia-Alcoi, per a realitzar l'entrada i eixida en la línia de 132 kV.  
  
Resultant que la modificació proposada suposa la desaparició dels següents impactes ambientals avaluats per al projecte inicial:  
- Desapareix l'impacte visual que ha suposat la línia aèria.  
- Desapareix la necessitat d'aplicar mesures de poda de vegetació, en discórrer el nou traçat en tota la seua longitud, per vies pecuàries i camins.  
- Desapareix l'impacte sobre l'avifauna que ha suposat el traçat aeri de la línia elèctrica, tenint en compte, a més, que tant la superfície on es localitzarà la instal·lació com gran part de la superfície per on discorrerà l'entrada de la línia elèctrica al seu pas pel municipi de Bolbaite, està afectada per la ZEPA «serra de Martés-Muela de Cortes».  
  
Considerant que la modificació proposada suposa l'aparició de nous impactes ambientals per als quals haurà d'adoptar-se mesures preventives o correctores que minimitzen la seua afecció al medi:  
- La rasa prevista per al soterrament de la línia elèctrica tindrà una profunditat mitjana d'1,5 m i una amplària de 0,8 m. La conducció discorrerà en tot el seu trajecte soterrada en rasa per camins existents; la fase de construcció podrà portar associades les actuacions següents:  
- Els sobrants generats associats a l'excavació de la rasa s'hauran de destinar a l'abocador.  
- Es requerirà el reg periòdic de les zones per les quals circule la maquinària pesant i de transport per a minimitzar l'emissió de pols associada al tràfec de maquinària associada a les obres.  
- Per a evitar l'alteració de superfície aliena a l'actuació, s'hauran de localitzar els emplaçaments de materials, així com maquinària, en zones desproveïdes de vegetació forestal. En la mateixa línia, els residus associats a la fase de construcció hauran de ser gestionats conformement a la seua naturalesa i retirats de la zona abans de la posada en marxa de l'actuació. Després de la fase d'obres, els camins hauran de quedar semblants al seu estat original.  
- L'afecció (per encreuament o ocupació de la zona de policia) al barranc del Abrullador, barranc de Esparza i barranc de Miguel haurà d'estar autoritzada per l'organisme de conca.  
- La ubicació de la subestació es localitzarà en parcel·les de naturalesa agrícola que no s'exploten actualment, pròximes al nucli urbà de Chella. L'execució del projecte comportarà l'ocupació del sòl i la pèrdua o disminució de la potencialitat d'ús agrari d'aquest. La construcció de la subestació requereix el moviment de terres i adequació de les parcel·les, la construcció de les fonamentacions i equips i la instal·lació dels equips. No s'hauran d'excedir els límits de les parcel·les i no s'envairà el camí d'accés. La terra vegetal es reutilitzarà amb finalitats agrícoles. Els productes d'excavació i restes de materials de construcció seran adequadament gestionades. Finalitzades les obres, es realitzarà una neteja general de la zona, es restauraran o condicionaran les infraestructures danyades i es restauraran les superfícies externes del recinte de la subestació.  
Considerant que la modificació del projecte suposa una millora ambiental d'aquest, ja que desapareixen les afeccions ambientals associades al traçat proposat inicialment de línia elèctrica aèria d'evacuació.  
  
Considerant que la naturalesa de l'entorn i les característiques de l'actuació permeten fer una valoració ambiental positiva del projecte, amb l'adopció dels condicionants establits en aquesta resolució, que substitueixen els condicionants que van establir la DIA 349/08-AIA, per al projecte inicial.  
Per tot això i fent ús de les facultats que tinc legalment atribuïdes, resolc:  
  
Primer  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicables, el projecte modificat d'instal·lació fotovoltaica, que substitueix el traçat de línia elèctrica aèria proposada originalment, original per línia d'evacuació subterrània de 20 kV i subestació de seccionament de 132 kV, al terme municipal de Bolbaite i Chella (València), promogut per Solcón Terrenos 2006, SL, sempre que aquest es desenvolupe amb les previsions de l'estudi d'impacte ambiental i amb els condicionants establits a continuació:  
1. En les zones on es pretén realitzar moviments de terres associats a la planta fotovoltaica, s'hauran d'estabilitzar els talussos mitjançant la construcció de murs de maçoneria, d'acord amb les característiques de les parcel·les agrícoles de la zona, a fi d'evitar la generació de processos erosius en una zona amb un risc d'erosió elevat. Caldrà, a més, mantindre la vegetació de llindes i ribassos.  
2. S'evitarà la plantació de la tanca arbustiva al costat del tancat perimetral, per a evitar la col·lisió d'ocells que puguen eixir d'entre la vegetació en direcció a la tanca.  
3. Es minimitzaran les zones d'apilament de materials d'excavació i muntatge de la línia elèctrica subterrània. Els materials se situaran únicament dins del perímetre d'obra previst, sense afectar la vegetació forestal.  
4. Es retirarà el material excedent de l'excavació que no es reutilitze, així com els residus generats durant la fase d'obres, que seran gestionats d'acord amb la normativa vigent.  
5. No s'ocuparà la zona de policia dels barrancs, que es localitzen pròxims a la instal·lació, i es prohibeix qualsevol alteració d'aquest espai, mentre no es justifique la necessitat de realitzar una actuació concreta i es dispose de l'autorització de l'organisme de conca.  
6. Una vegada realitzades les obres, els camins afectats s'hauran de condicionar, conformement a les característiques prèvies a l'actuació.  
7. Es restauraran o condicionaran totes les infraestructures de l'entorn danyades a conseqüència de les obres.  
8. S'haurà de presentar a l'any de la posada en marxa de la instal·lació i davant aquesta direcció general un informe basat en el pla de vigilància ambiental, en el qual s'incloguen els nivells d'impacte detectats, l'eficàcia observada de les mesures correctores, la correcció de l'estudi d'impacte ambiental en cas de ser necessari, així com el perfeccionament i les adaptacions del pla de vigilància ambiental a les noves situacions.  
  
Segon  
Notificar a les persones interessades que contra aquesta resolució, per no ser un acte definitiu en via administrativa, no és possible cap recurs, la qual cosa no és inconvenient perquè puguen utilitzar-se els mitjans que en defensa del seu dret es consideren oportuns.  
  
Tercer  
Publicar en el Diari Oficial de la Generalitat Valenciana aquesta resolució, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'impacte ambiental.  
  
València, 27 de juny de 2013.- El director general d'Avaluació Ambiental i Territorial: Juan Giner Corell.»  
  
València, 10 d'octubre de 2022.- El director general de Qualitat i Educació Ambiental: Joan Piquer Huerga.